CELEX: 31995R1603
Language: el
Date: 1995-07-03 00:00:00
Title: Κανονισμός (ΕΚ) αριθ. 1603/95 της Επιτροπής της 3ης Ιουλίου 1995 για τη μείωση των τιμών βάσης και αγοράς των κουνουπιδιών, ροδάκινων, νεκταρινιών και λεμονιών μέχρι το τέλος της περιόδου εμπορίας 1995/96, λόγω της υπέρβασης του κατωφλίου παρέμβασης που καθορίστηκε για την περίοδο εμπορίας 1994/95

Avis juridique important

|

31995R1603

Επίσημη Εφημερίδα αριθ. L 153 της 04/07/1995 σ. 0007 - 0008

ΚΑΝΟΝΙΣΜΟΣ (ΕΚ) αριθ. 1603/95 ΤΗΣ ΕΠΙΤΡΟΠΗΣ της 3ης Ιουλίου 1995  για τη μείωση των τιμών βάσης και αγοράς των κουνουπιδιών, ροδακίνων, νεκταρινιών και λεμονιών  μέχρι το τέλος της περιόδου εμπορίας 1995/96, λόγω της υπέρβασης του κατωφλίου παρέμβασης που  καθορίστηκε για την περίοδο εμπορίας 1994/95Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς  στον τομέα των οπωροκηπευτικών  (1), όπως τροποποιήθηκε τελευταία από τον κανονισμό (ΕΚ) αριθ.  1363/95  (2), και ιδίως το άρθρο 16δ παράγραφος 4, Εκτιμώντας: ότι ο κανονισμός (ΕΚ) αριθ. 1146/94 της Επιτροπής  (3) καθόρισε σε 64  300 τόνους για τα  κουνουπίδια, 303  600 τόνους για τα ροδάκινα, 83  100 τόνους για τα νεκταρίνια και 363  000 τόνους  για τα λεμόνια τα κατώφλια παρέμβασης για την περίοδο 1994/95 7 ότι, δυνάμει του άρθρου 16β παράγραφος 1 του κανονισμού (ΕΟΚ) αριθ. 1035/72 και του άρθρου 2  παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 περί  καθορισμού, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου  16δ του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών   (4), όπως τροποποιήθηκε τελευταία από τον κανονισμό (ΕΚ) αριθ. 1327/95  (5), και του άρθρου 2  παράγραφοι 2 και 3 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 σχετικά  με τη θέσπιση κατωφλίου παρέμβασης για τα μήλα και τα κουνουπίδια  (6), όπως τροποποιήθηκε  τελευταία από τον κανονισμό (ΕΚ) αριθ. 1327/95, εάν κατά τη διάρκεια μιας περιόδου εμπορίας, τα  μέτρα παρέμβασης που λήφθηκαν για τα ροδάκινα, τα νεκταρίνια και τα λεμόνια αφορούν ποσότητες που  υπερβαίνουν τα κατώφλια παρέμβασης που καθορίστηκαν γι' αυτά τα προϊόντα και γι' αυτή την περίοδο,  οι τιμές βάσης και αγοράς που καθορίστηκαν γι' αυτά τα προϊόντα και για την επόμενη περίοδο  μειώνονται κατά 1  % ανά ποσότητα υπέρβασης 20  000 τόνων για τα κουνουπίδια, 23  000 τόνων για τα  ροδάκινα, 3  000 τόνων για τα νεκταρίνια και 11  200 τόνων για τα λεμόνια 7 ότι, σύμφωνα με τα στοιχεία που παρασχέθηκαν από τα κράτη μέλη, τα μέτρα παρέμβασης που λήφθηκαν  στην Κοινότητα για την περίοδο 1994/95 αφορούν 170  676 τόνους κουνουπίδια, 798  916 τόνους  ροδάκινα, 191  523 τόνους για τα νεκταρίνια και 479  001 τόνους για τα λεμόνια 7 ότι διαπιστώθηκε  από την Επιτροπή μία υπέρβαση, 106  376 τόνων για τα κουνουπίδια, 495  316 τόνων για τα ροδάκινα,  108  423 τόνων για τα νεκταρίνια και 116  001 τόνων για τα λεμόνια, των κατωφλίων παρεμβάσεως για  την εν λόγω περίοδο 7 ότι, από τα ανωτέρω, προκύπτει ότι οι τιμές βάσης και αγοράς των κουνουπιδιών, ροδακίνων,  νεκταρινιών και των λεμονιών που καθορίστηκαν από τον κανονισμό (ΕΚ) αριθ. 1542/95 του Συμβουλίου   (7) για την περίοδο εμπορίας 1995/96 πρέπει να μειωθούν κατά 5  % για τα κουνουπίδια, 20  % για τα  ροδάκινα, 20  % για τα νεκταρίνια και 10  % για τα λεμόνια 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι τιμές βάσης και αγοράς των κουνουπιδιών, ροδακίνων, νεκταρινιών και  λεμονιών μέχρι το τέλος της περιόδου εμπορίας 1995/96 που καθορίστηκαν από τον κανονισμό (ΕΚ) αριθ.  1542/95, μειώνονται κατά 5  % για τα κουνουπίδια, 20  % για τα ροδάκινα, 20  % για τα νεκταρίνια  και 10  % για τα λεμόνια και καθορίζονται όπως προβλέπεται στο παράρτημα. Άρθρο 2 Ο παρών κανονισμός αρχίζει να ισχύει την 1η Ιουλίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 3 Ιουλίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ ΤΙΜΕΣ ΒΑΣΗΣ ΚΑΙ ΑΓΟΡΑΣ ΓΙΑ ΤΗΝ ΠΕΡΙΟΔΟ 1995/96 ΥΣΤΕΡΑ ΑΠΟ ΤΗΝ ΥΠΕΡΒΑΣΗ ΤΟΥ  ΟΡΙΣΘΕΝΤΟΣ ΚΑΤΩΦΛΙΟΥ ΠΑΡΕΜΒΑΣΗΣ ΓΙΑ ΤΗΝ ΠΕΡΙΟΔΟ 1994/95 1.  Κουνουπίδια >ΘΕΣΗ ΠΗΝΑΚΑ> 2.  Ροδάκινα >ΘΕΣΗ ΠΗΝΑΚΑ> 3.  Νεκταρίνια (συμπεριλαμβανομένων των μπρουνών) >ΘΕΣΗ ΠΗΝΑΚΑ> 4.  Λεμόνια >ΘΕΣΗ ΠΗΝΑΚΑ> Οι τιμές αυτές δεν περιλαμβάνουν τις επιπτώσεις του κόστους της συσκευασίας εντός της οποίας  παρουσιάζεται το προϊόν.